open-index/open-wikipedia-markdown huggingface dataset:
Joyce Vincent

**Joyce Carol Vincent** (1965 Lontoo – joulukuu 2003 Lontoo) oli brittiläinen nainen, joka kuoli tuntemattomiksi jääneissä olosuhteissa ja jonka ruumis löydettiin hänen kotoaan yli kaksi vuotta myöhemmin.

Vincent syntyi läntisessä Lontoossa karibialaistaustaisille vanhemmille. Hän oli 11-vuotias äitinsä kuollessa. Vincent työskenteli Ernst & Youngin palveluksessa, mutta luopui työpaikastaan vuonna 2001. Hänen vaiheistaan tämän jälkeen ei ole paljon varmaa tietoa. Hän asui perheväkivallan uhreille tarkoitetussa turvakodissa Haringeyssa ja muutti sittemmin Wood Greenissa sijainneeseen yksiöön, josta hänet myöhemmin löydettiin kuolleena.

25. tammikuuta 2006 viranomaiset löysivät Vincentin luurangon tämän yksiön sohvalta makaamasta pyrkiessään ottamaan yksiön haltuun maksamattomien vuokrien takia. Yksiössä oli vielä päällä televisio. Lattialla oli avaamattomia joululahjoja ja runsaasti postia. Jääkaapissa olleiden ruokien viimeiset käyttöpäivät olivat olleet vuonna 2003. Vincentin henkilöllisyys varmistettiin hammasvertailuilla. Tapaus uutisoitiin kansainvälisesti. Se sai osakseen laajaa huomiota, koska Vincentin katoamista ei ollut huomannut kukaan, vaikka hän oli aiemmin viettänyt aktiivista elämää. Kuolemansyy jäi epäselväksi, mutta poliisi ei katsonut tapaukseen liittyvän rikosta. Vincent oli sairastanut astmaa. Carol Morley ohjasi ja käsikirjoitti elokuvan *[[Dreams of a Life]]* (2011), jossa hän pyrkii rakentamaan käsityksen Vincentin elämänvaiheista saatavilla olevan tiedon varassa. Vincentin tapaus innoitti Steven Wilsonin albumin *[[Hand. Cannot. Erase.]]* (2015).

## Lähteet
Marek Ostrowski

**Marek Ostrowski** (22. marraskuuta 1959 Skrwilno – 6. maaliskuuta 2017) oli puolalainen jalkapalloilija, joka pelasi puolustajan pelipaikalla. Hän oli pituudeltaan 173-senttimetrinen.

Ostrowski pelasi urallaan kotimaansa lisäksi Itävallassa. Hän voitti kaudella 1990–1991 Itävallan cupin SV Stockeraun joukkueessa. Lisäksi hän voitti Pogoń Szczecinin joukkueessa kahdesti Intertoto Cupin kausina 1983–1984 ja 1987–1988.

Ostrowski pelasi yhden ottelun Puolan olympiamaajoukkueessa. Hän liittyi Puolan A-maajoukkueeseen tammikuussa 1981 ja pelasi 37 virallista maaottelua, joissa hän teki yhden maalin. Hän kuului joukkueen kokoonpanoon vuoden 1986 MM-kilpailuissa, jossa hän pelasi neljässä ottelussa.

## Lähteet
Store Lyngby

**Store Lyngby** on taajama Hillerødin kunnassa Tanskassa. Taajamassa oli 818 asukasta vuoden 2025 alussa.

## Väestökehitys

## Lähteet
Jaakko Kuntola

**Jaakko Evert Kuntola** (23. heinäkuuta 1922 Sääminki – 31. maaliskuuta 1953) oli suomalainen näyttelijä.

## Ura
Jaakko Kuntolan vanhemmat olivat laivanpäällikkö Evert Viljam Kutvonen ja Hilja Tiainen. Hän opiskeli teatterialaa STKL:n kesäkursseilla 1948–1950 Lyyli Siukolan ja Ture Juntun oppilaana. Kuntola kiinnitettiin näyttelijäksi Savonlinnan Kansanteatteriin 1946–1947 ja Kemin kaupunginteatteriin 1947–1948. Porin Teatterissa hän aloitti vuonna 1948.

Kuntolan ura jäi lyhyeksi. Hänen roolejaan olivat muun muassa Cleante (*Luulosairas*), Aram (*Lea*), Taneli Öhrn (*Synti*) ja Fred (*Kunniallinen portto*). Kuntola näytteli niin ikään operettien bufforooleja.

## Lähteet
*
*

### Viitteet
Masayoshi Takanaka

**Masayoshi Takanaka** (jap. 高中 正義; s. 1953 Tokio, Japani) on japanilainen säveltäjä ja kitaristi.

## Elämä ja ura
Takanaka syntyi Tokiossa vuonna 1953. Hän aloitti uransa vuonna 1971 soittamalla kitaraa ja bassoa *Flied Egg* -nimisessä progressiivisen rockin bändissä. Vuonna 1976 Takanaki julkaisi ensimmäisen sooloalbuminsa *Seychelles* ja vuonna 1981 suurteoksensa *Rainbow Goblins*.

## Diskografia

### Alkuperäiset albumit

* *Seychelles* (1976)
* *Takanaka* (1977)
* *An Insatiable High* (1977)
* *Brazilian Skies* (1978)
* *Jolly Jive* (1979)
* *T-Wave* (1980)
* *The Rainbow Goblins* (1981)
* *Alone* (1981)
* *Saudade* (1982)
* *Can I Sing?* (1983)
* *夏・全・開* (1984)
* *TRAUMATIC 極東探偵団* (1985)
* *Jungle Jane* (1986)
* *Rendez-Vous* (1987)
* *Hot Pepper* (1988)
* *Gaps!* (1989)
* *Nail the Pocket* (1990)
* *Fade to Blue* (1992)
* *Aquaplanet* (1993)
* *Wood Chopper's Ball* (1994)
* *Guitar Wonder* (1996)
* *The White Goblin* (1997)
* *Bahama* (1998)
* *Walkin*' (1999)
* *Hunpluged* (2000)
* *Guitar Dream* (2001)
* *Surf & Turf* (2004)
* *夏道* (2009)
* *Karuizawa Daydream* (2010)
* *40年目の虹* (2011)

## Lähteet
Tulstrup (Hillerød)

**Tulstrup** on taajama Hillerødin kunnassa Tanskassa. Taajamassa oli 1&nbsp;185 asukasta vuoden 2025 alussa.

## Väestökehitys

## Lähteet

## Aiheesta muualla
Niels Hausgaard

**Niels Hausgaard** (s. 31. elokuuta 1944 Hirtshals) on tanskalainen laulaja-lauluntekijä ja kitaristi. Hän on 1970-luvulla alkaneella urallaan tehnyt monenlaista musiikkia, mutta erityisesti hänet tunnetaan rakkauslauluista ja kantaaottavista satiirisista kappaleista. Hausgaardia pidetään oman aikansa trubaduurina.

Hausgaard on syntynyt Hirtshalsissa ja asuu Hundelevissa.
## Lähteet

## Aiheesta muualla
Dariusz Kubicki

**Dariusz Kubicki** (s. 6. kesäkuuta 1963 Kożuchów) on puolalainen jalkapallovalmentaja ja ammattilaisuransa päättänyt pelaaja, joka pelasi pääasiassa oikean laitapuolustajan pelipaikalla. Hänen toissijainen pelipaikkansa oli vasen laitapuolustaja.

Kubicki voitti urallaan kerran Puolan cupin kaudella 1989–1990 Legia Varsovan joukkueessa. Kotimaansa lisäksi Kubicki loi uraa Englannissa, jossa hän edusti useita seuroja.

Kubicki pelasi yhden ottelun Puolan olympiamaajoukkueessa. Hän liittyi Puolan A-maajoukkueeseen elokuussa 1982 ja keräsi nimiinsä 46 pelattua ottelua, joissa hän viimeisteli yhden maalin. Hän kuului joukkueen kokoonpanoon vuoden 1986 MM-kilpailuissa, jossa hän pelasi yhdessä ottelussa toisen puoliajan.

Kubicki valmensi viimeisimpänä Olimpia Grudziądzin joukkuetta, jonka kanssa hänen sopimuksensa päättyi vuonna 2018.

## Lähteet

## Aiheesta muualla
Andrzej Zgutczyński

**Andrzej Zgutczyński** (s. 1. tammikuuta 1958 Ełk) on puolalainen ammattilaisuransa päättänyt jalkapalloilija, joka pelasi hyökkääjän pelipaikalla. Hän on pituudeltaan 179-senttimetrinen.

Zgutczyński voitti urallaan kahdesti Puolan pääsarjamestaruuden. Niistä molemmat tulivat Górnik Zabrzen joukkueessa kausina 1984–1985 ja 1985–1986. Zgutczyński oli viimeisimmän paras maalintekijä 20 osumallaan. Sarjamestaruuksien lisäksi hän voitti samassa joukkueessa myös Intertoto Cupin kaudella 1985–1986. Kotimaansa lisäksi Zgutczyński edusti muun muassa Ranskassa.

Zgutczyński pelasi kaksi ottelua ja teki kaksi maalia Puolan olympiamaajoukkueessa. Hän liittyi Puolan A-maajoukkueeseen joulukuussa 1985 ja pelasi siinä viisi ottelua, joissa ei tullut maaleja. Hän kuului joukkueen kokoonpanoon vuoden 1986 MM-kilpailuissa, jossa hän pelasi hetken yhdessä ottelussa.

## Lähteet
Historien om en gut

**Historien om en gut** on norjalainen mustavalkoinen mykkäelokuva vuodelta 1919. Sen käsikirjoitti ja ohjasi Peter Lykke-Seest, jolle elokuva oli viimeinen ja menestynein seitsemästä ohjauksesta. Elokuva kertoo Esben-nimisestä pojasta, jota isä syyttää perusteettomasti varkaudesta ja joka karkaa kotoa ajautuen rikollisiin piireihin. Pääosaa esitti ohjaajan poika Esben Lykke-Seest.
## Lähteet
Józef Wandzik

**Józef Wandzik** (s. 13. elokuuta 1963 Tarnowskie Góry) on puolalainen ammattilaisuransa päättänyt jalkapallomaalivahti, joka on pituudeltaan 193-senttimetrinen. Pelaajauransa jälkeen hän on toiminut maalivahtien valmentajana, nykyisellään heinäkuusta 2025 kreikkalaiselle GS Marko -joukkueelle.

Wandzik saavutti joukkuemenestystä erityisesti Kreikassa, Panathinaikosin joukkueessa. Hän voitti siinä kolmesti Kreikan pääsarjamestaruuden kausina 1991, 1995 ja 1996. Lisäksi hän voitti joukkueessa kolmesti Kreikan cupin 1991, 1993 ja 1994. Wandzik saavutti myös kotimaassaan, kun hän voitti Górnik Zabrzen joukkueessa Intertoto Cupin kaudella 1985–1986.

Wandzik pelasi ennen Puolan A-maajoukkuetta maan alle 18-, alle 20- ja alle 21-vuotiaiden maajoukkueissa. A-maajoukkueeseen hän liittyi joulukuussa 1985 ja pelasi 52 virallista maaottelua. Hän kuului joukkuueen kokoonpanoon vuoden 1986 MM-kilpailuissa, mutta ei pelannut turnauksessa otteluakaan.

## Lähteet
Peter Lykke-Seest

**Peter Lykke-Seest** (26. syyskuuta 1868 Kristiania – 4. helmikuuta 1948 Oslo) oli norjalainen kirjailija ja elokuvaohjaaja. Hän käsikirjoitti ja ohjasi 1910-luvulla kahdeksan mykkäelokuvaa, joista *[[Historien om en gut]]* on ainoana säilynyt nykypäivään. Lykke-Seestin esikoisteos oli runokokoelma *Hvite nætter* (1896).
## Teoksia
* *Hvite nætter* (1896)
* *Under paddehatten* (1898)
* *Moder maanes børn* (1909)
* *Skogene brænder* (1910)
* *Det gjenfundne landet* (1915)
* *Huset i Gamlebyen* (1923)
* *Ludvig Ludvigsen* (1924)
* *En almindelig mands historie* (1926)
## Lähteet

## Aiheesta muualla
Dariusz Dziekanowski

**Dariusz Paweł Dziekanowski** (s. 30. syyskuuta 1962 Varsova) on puolalainen ammattilaisuransa päättänyt jalkapalloilija, joka pelasi keskushyökkääjän pelipaikalla. Pelaajauransa jälkeen hän on toiminut valmennustehtävissä.

Dziekanowski voitti urallaan kerran Puolan pääsarjamestaruuden kaudella 1993–1994 Legia Varsovan joukkueessa. Hän voitti joukkueessa myös kahdesti Puolan cupin kausina 1988–1989 ja 1993–1994. Hän voitti cupin myös kaudella 1984–1985 pelatessaan Widzew Łódźissa. Dziekanowski voitti sarjakauden 1987–1988 maalipörssin 20 osumallaan.

Dziekanowski pelasi ennen Puolan A-maajoukkuetta maan alle 18-, alle 20- ja alle 21-vuotiaiden maajoukkueissa. A-maajoukkueeseen hän liittyi marraskuussa 1981 ja keräsi nimiinsä 63 pelattua ottelua, joissa hän teki 21 maalia. Hän kuului joukkueen kokoonpanoon vuoden 1986 MM-kilpailuissa, jossa hän pelasi neljässä ottelussa ja antoi yhden maalisyötön.

## Lähteet

## Aiheesta muualla
Jan Furtok

**Jan Furtok** (9. maaliskuuta 1962 Katowice – 26. marraskuuta 2024) oli puolalainen jalkapalloilija, joka pelasi keskushyökkääjän pelipaikalla. Hänellä oli myös Saksan kansalaisuus.

Furtok voitti urallaan kaksi joukkuemestaruutta. Ensimmäinen oli Puolan cupin titteli kaudelta 1985–1986 GKS Katowicen joukkueesta. Toinen titteli Puolan Super Cup tuli niin ikään GKS Katowicen riveissä kaudelta 1994–1995. Furtok edusti joukkuetta ensin vuodet 1977–1988 ja toisekseen uransa viimeisen vuoden 1995–1996. Sen lisäksi Furtok edusti Saksassa Hamburger SV:tä ja Eintracht Frankfurtia.

Furtok pelasi yhden ottelun Puolan olympiamaajoukkueessa. Hän liittyi Puolan A-maajoukkueeseen toukokuussa 1984 ja pelasi siinä 37 virallista maaottelua, joissa hän teki kymmenen maalia. Hän kuului joukkueen kokoonpanoon vuoden 1986 MM-kilpailuissa, jossa hän pelasi yhdessä ottelussa puolisen tuntia.

## Lähteet

## Aiheesta muualla
Ullevålsveien

**Ullevålsveien** on Oslossa St. Hanshaugenin kaupunginosassa sijaitseva katu, joka ulottuu Akersgatalta Vestre Akerin kirkolle. Matkallaan se kulkee muun muassa Vår Frelsers gravlund -hautausmaan ja St. Hanshaugenin puiston ohi. Ullevålsveienin varrella on pääasiassa asuintaloja.
## Kuvia

Vor Frue Hospital Oslo.jpg|Ullevålsveien 2: Vår Frue Hospital, entinen sairaala (Ole Sverre, 1896)
Edvard Munch vgs oslo akersgata IMG 1599.JPG|Ullevålsveien 5: entinen valtion käsityö- ja taideteollisuuskoulu, nykyisin Edvard Munchin lukio (Bredo Greve ja Ingvar M. O. Hjorth, 1904)
Ullevålsveien 12 (II).jpg|Ullevålsveien 12: asuintalo 1960-luvun alkupuolelta, arkkitehtina Alf Tønnesen.
Oslo katedralskole nord.JPG|Ullevålsveien 31: Oslon katedraalikoulu (Carl Michalsen, 1902)
Ullevålsveien 34.jpg|Ullevålsveien 34: funktionalistinen palvelutalo (R. Sveaas, 1934)
Ullevålsveien 35A og B.jpg|Ullevålsveien 35: asuintalo Stenberggatan kulmassa (Arne Enger, 1916). Katukerroksessa on toiminut sama kirjakauppa talon valmistumisesta saakka.
Ullevålsveien 58.jpg|Ullevålsveien 58 valmistui valtion virkamiesten asuintaloksi vuonna 1906. Siihen muutti 1950-luvulla Trygve Bratteli, joka toimi myöhemmin pääministerinä.
Ullevålsveien 108 (I).jpg|Ullevålsveien 108: OBOS-osuuskunnan rakennuttama asuinkompleksi (Jens Selmer ja Preben Krag, 1981)
Esso Kirkeveien - SAS2009-10-2074 (cropped).jpg|Ullevålsveien 114:n kohdalla sijaitsi pitkään huoltoasema, joka lakkautettiin vuonna 2013.


## Lähteet
Juan Aguilera

**Juan Aguilera** (23. lokakuuta 1903 Santiago de Chile – 21. lokakuuta 1979) oli chileläinen jalkapalloilija, joka pelasi hyökkääjän pelipaikalla. Hän oli pituudeltaan 164-senttimetrinen.

Aguilera edusti kotimaassaan muun muassa Audax Italianon joukkuetta. Hän liittyi Chilen maajoukkueeseen heinäkuussa 1930 ja pelasi yhden ottelun saman vuoden MM-kilpailuissa.

## Lähteet
Ryszard Tarasiewicz

**Ryszard Tarasiewicz** (s. 27. huhtikuuta 1962 Wrocław) on puolalainen jalkapallovalmentaja ja ammattilaisuransa päättänyt pelaaja, joka pelasi keskikenttäpelaajan pelipaikalla. Hän on pituudeltaan 177-senttimetrinen.

Tarasiewicz voitti pelaajaurallaan kerran Puolan cupin kaudella 1986–1987, kun hän pelasi Śląsk Wrocławin joukkueessa. Kotimaansa lisäksi Tarasiewicz edusti seuraurallaan Sveitsissä ja Ranskassa.

Tarasiewicz pelasi ennen Puolan A-maajoukkuetta maan alle 20- ja alle 21-vuotiaiden maajoukkueissa. A-maajoukkueeseen hän liittyi elokuussa 1984. Hän pelasi 55 virallista maaottelua ja teki yhdeksän maalia. Hän kuului joukkueen kokoonpanoon vuoden 1986 MM-kilpailuissa, jossa hän pelasi yhdessä ottelussa täydet minuutit.

Tarasiewicz valmensi viimeisimpänä Warta Poznańin joukkuetta, jonka kanssa hänen sopimuksensa loppui kesäkuussa 2025.

## Lähteet

## Aiheesta muualla
Ole Sverre

**Ole Andreas Sverre** (synt. **Olsen**; 7. kesäkuuta 1865 Fredrikstad – 31. tammikuuta 1952 Oslo) oli norjalainen arkkitehti. Hän suunnitteli rakennuksia usean eri tyylin aikakaudella kertaustyyleistä jugendin kautta funktionalismiin. Sverre opiskeli arkkitehtuuria Trondheimissa ja Berliinissä. Hänen merkittävimpiä suunnittelutöitään ovat Grand Hotelin nykyinen ulkoasu ja Steen & Strøm -tavaratalo Oslossa.
## Kuvia

Grand Hotel, Oslo, 2019 (01).jpg|Grand Hotel (Karl Johans gate 31, ulkoasu)
Steen og Strøm-magasinet (Kongens gate 23) i Oslo, november 2022.jpg|Steen & Strøm -tavaratalo (Kongens gate 23)
Vor Frue Hospital Oslo.jpg|Vår Frue Hospital (Ullevålsveien 2)

## Lähteet

## Aiheesta muualla
Tomás Ojeda

**Jose Tomás Ojeda Alvarez** (20. huhtikuuta 1910 – 20. helmikuuta 1983) oli chileläinen jalkapalloilija, joka pelasi vasemman laitahyökkääjän pelipaikalla.

Ojeda edusti pelaajaurallaan muun muassa yhdeksän vuotta kotimaansa Audax Italianoa. Hän liittyi Chilen maajoukkueeseen heinäkuussa 1930 ja pelasi joukkueessa seitsemän ottelua. Hän kuului joukkueen kokoonpanoon saman vuoden MM-kilpailuissa, jossa hän pelasi kaksi ottelua.

## Lähteet

## Aiheesta muualla
Guillermo Riveros

**Guillermo Riveros** (10. helmikuuta 1902 – 8. lokakuuta 1959) oli chileläinen jalkapalloilija, joka pelasi puolustajan pelipaikalla. Hän liittyi Chilen maajoukkueeseen heinäkuussa 1930 ja pelasi siinä kymmenen ottelua, joissa hän teki yhden maalin. Hän kuului joukkueen kokoonpanoon saman vuoden MM-kilpailuissa, jossa hän pelasi yhdessä ottelussa. Riveros kuului myös Chilen olympiamaajoukkueen kokoonpanoon vuoden 1928 kesäolympaialaisissa, jossa hän ei kuitenkaan pelannut otteluakaan.

## Lähteet

## Aiheesta muualla
Sirkus Tähti

**Sirkus Tähti** on suomalainen vuonna 2015 perustettu kiertävä sirkus. Se esittää perheystävällistä ja modernia ohjelmaa, joka uudistuu vuosittain. Esityksiä järjestetään punakeltaisessa teltassa, johon mahtuu noin 600 katsojaa. Vuoden 2025 ohjelmistossa on mukana muun muassa surmanajo, jossa moottoripyörät kiitävät pallon sisällä. 

## Historia ja kehitys
Sirkuksen perusti vuonna 2015 Samir Essam Lindfors (s. 1995 Vihti), joka on myös taikuri, haitaristi, pianisti ja Talent Suomi -semifinalisti. Hän oli vain 19-vuotias perustaessaan Sirkus Tähden ja nousi näin mahdollisesti maailman nuorimmaksi sirkustirehtööriksi. Lindfors opiskeli kansanmusiikkia Sibelius-Akatemiassa ja on laajentanut toimintaansa myös kansainvälisesti: vuonna 2024 hän perusti **Circus Golden Star** ‑nimisen sirkuksen Yhdysvaltoihin, Arizonaan. 

## Ohjelma ja tyyli
Sirkus Tähden esitykset koostuvat vuosittain vaihtuvasta klassisesta sirkuksesta. Ohjelmisto sisältää muun muassa:

* Ilma-akrobatiaa
* Jongleerausta
* Klovneriaa
* Rola bola ‑tasapainoilua
* Moottoripyörätemppuja (esimerkiksi surmanajo)

Sirkus yhdistää visuaalisesti näyttävän lavastuksen, musiikin ja valotekniikan luoden kokonaisvaltaisen elämyksen, joka on suunnattu kaikenikäisille.

## Johto ja toiminta
Sirkusta operoi **Sirkus Tähti Oy**, jota johtaa Samir Lindfors yhdessä puolisonsa Frida Lindforsin kanssa. Sirkus kiertää Suomea keväästä syksyyn, vieraillen kymmenissä kunnissa ja kaupungeissa vuosittain. Lipunmyynti tapahtuu sirkuksen omilla verkkosivuilla sekä valtakunnallisten lipunmyyntipalvelujen kautta.

## Lähteet

* https://www.sirkustahti.fi
* https://circusdance.fi/sirkusta-kahdella-mantereella-sirkus-tahden-tirehtoori-perusti-sirkuksen-myos-yhdysvaltoihin/

### Viitteet
St. Marys (Pennsylvania)

**St. Marys** on kaupunki Yhdysvalloissa Pennsylvanian osavaltiossa. Vuoden 2020 väestönlaskennassa St. Marysin asukasluku oli 12&nbsp;738 asukasta. Kaupunki sijaitsee Elkin piirikunnassa.

Nykyinen St. Marysin kaupunki muodostettiin, kun vuonna 1994 silloinen St. Marysin kunta (*borough*) ja Benzinger Townshipin kunta yhdistyivät uudeksi St. Marysin kaupungiksi.

## Väestö
Vuoden 2020 väestönlaskennassa St. Marysin asukasluku oli 12&nbsp;738. Asukkaista valkoisia oli 95,7&nbsp;%, aasialaisia 0,5&nbsp;%, mustia 0,2&nbsp;% ja alkuperäisasukkaita 0,1&nbsp;% ja Tyynenmeren alkuperäisasukkaita 0,1&nbsp;%. Asukkaista 0,3&nbsp;% kuului johonkin muuhun rotuun ja 3,1&nbsp;% kuului kahteen tai useampaan rotuun. 1,0&nbsp;% oli hispaanoja tai latinoita mistä tahansa rodusta. 3,0&nbsp;% asukkaista puhui kotonaan jotain muuta kieltä kuin englantia ja 2,2&nbsp;% oli syntynyt ulkomailla.

## Lähteet

## Aiheesta muualla
Humberto Elgueta

**Humberto Elgueta** (10. syyskuuta 1904 – 28. marraskuuta 1976) oli chileläinen jalkapalloilija, joka pelasi keskikenttäpelaajan pelipaikalla. Hän liittyi Chilen maajoukkueeseen syyskuussa 1920 ja pelasi joukkueessa kymmenen ottelua. Hän kuului joukkueen kokoonpanoon saman vuoden MM-kilpailuissa, jossa hän pelasi yhden ottelun.

## Lähteet

## Aiheesta muualla
Guillermo Arellano

**Guillermo Arellano Moraga** (21. elokuuta 1908 Santiago de Chile – 16. helmikuuta 1999) oli chileläinen jalkapalloilija, joka pelasi hyökkääjän pelipaikalla. Hän oli pituudeltaan 174-senttimetrinen. Hän liittyi Chilen maajoukkueeseen heinäkuussa 1930 ja pelasi yhden ottelun saman vuoden MM-kilpailuissa.

## Lähteet

## Aiheesta muualla
Ryan Sessegnon

**Kouassi Ryan Sessegnon** (s. 18. toukokuuta 2000 Lontoo) on englantilainen jalkapalloilija, joka pelaa pääsääntöisesti vasemman laitapuolustajan pelipaikalla. Hänen toissijaisiaan pelipaikkoja ovat vasen keskikenttä ja vasen laitahyökkääjä. Hän on edustanut seuratasolla vuodesta 2024 Englannin korkeimmalla sarjatasolla Valioliigassa pelaavaa Fulhamia.

Sessegnon on Fulhamin kasvatti. Hän pelasi elokuussa 2016 ensimmäisen ottelunsa seuran edustusjoukkueessa Englannin liigacupin ottelussa Leyton Orientia vastaan. Hän pelasi samalla kaudella pudotuspelit mukaan lukien 26 Englannin mestaruussarjan ottelua, joissa hän teki viisi ja syötti kolme maalia. Kaudella 2017–2018 hän pelasi mestaruussarjassa kaikki 46 ottelua. Hän teki 15 ja syötti kuusi maalia. Nousukarsinnoissa hän onnistui kolmesti maalinteossa ja antoi kaksi maalisyöttöä. Kaudella 2018–2019 hän pelasi Valioliigassa 35 ottelua, joista avauskokoonpanossa 26 peliä. Hän teki kaksi ja syötti kuusi maalia.

Sessegnon siirtyi elokuussa 2019 Valioliigan Tottenhamiin 27 miljoonan euron siirtosummalla. Tulokaskaudellaan hän pelasi kuusi valioliigaottelua, joista avauskokoonpanossa neljä peliä. Mestarien liigassa hän pelasi kolme ottelua ja teki maalin lohkovaiheen ottelussa Bayern Müncheniäiä vsataan joulukuussa. Kauden 2020–2021 hän pelasi lainalla Bundesliigan Hoffenheimissa. Hän pelasi 23 Saksan pääsarjaottelua, joista avauskokoonpanossa 17 peliä. Hän teki kaksi maalia ja antoi kolme maalisyöttöä. Eurooppa-liigassa hän pelasi viisi ottelua.

Sessegnon pelasi kaudella 2021–2022 Tottenhamissa 15 valioliigaottelua, joista avauskokoonpanossa 13, ja syötti kaksi maalia. Konferenssiliigassa hän pelasi yhden ottelun. Kaudella 2022–2023 hän oli Valioliigassa yhdeksän kertaa avauskokoonpanossa ja tuli kahdeksan kertaa vaihdosta kentälle. Hän teki kaksi maalia. Mestarien liigassa hän pelasi kolme ottelua. Helmikuussa 2023 tullut hamstring-vamma ja sitä seurannut leikkaus pitivät hänet lähes kokonaan peleistä sivussa seuraavan kauden loppuun saakka. Hän pelasi kaudella 2023–2024 vain yhdessä FA Cupin ottelussa vaihtopelaajana.

Sessegnon palasi Fulhamiin ilmaissiirrolla kesällä 2024. Hän pelasi kaudella 2024–2025 kaikkiaan 16 valioliigaottelua, joista avauskokoonpanossa seitsemän peliä. Hän teki neljä maalia ja antoi kaksi maalisyöttöä.

Sessegnon on edustanut kansainvälisellä tasolla Englannin alle 16-, alle 17-, alle 19- ja alle 21-vuotiaiden maajoukkueita. Hän voitti vuonna 2017 alle 19-vuotiaiden Euroopan-mestaruuden.

## Lähteet

## Aiheesta muualla
Luca Antonelli

**Luca Antonelli** (s. 11. helmikuuta 1987 Monza) on italialainen ammattilaisuransa päättänyt jalkapalloilija, joka pelasi pääsääntöisesti vasemman laitapuolustajan pelipaikalla. Hänen tosiasialliset pelipaikkansa olivat vasen keskikenttä ja keskuspuolustaja.

Antonelli voitti urallaan kerran Mestarien liigan kaudella 2006–2007 AC Milanin joukkueessa. Hän voitti joukkueessa myös Italian supercupin 2016–2017. Antonelli edusti ylipäätään suurimman osan urastaan Italiassa, kunnes vieraili viimeiset puolitoista vuotta Yhdysvalloissa Miami FC:ssä.

Antonelli edusti ennen Italian A-maajoukkuetta maan alle 19- ja alle 20-vuotiaiden maajoukkueita. A-maajoukkueeseen hän liittyi syyskuussa 2010. Hän pelasi siinä 13 virallista maaottelua, joissa hän ei tehnyt maaleja.

## Lähteet

## Aiheesta muualla
Chris Baird

**Christopher Patrick Baird** (s. 25. helmikuuta 1982 Rasharkin) on pohjoisirlantilainen ammattilaisuransa päättänyt jalkapalloilija, joka pelasi pääsääntöisesti puolustavan keskikenttäpelaajan pelipaikalla. Tosiasiallisilta pelipaikoiltaan hän oli oikea- ja vasen laitapuolustaja.

Baird liittyi Pohjois-Irlannin A-maajoukkueeseen kesäkuussa 2003 ja pelasi joukkueessa 79 virallista maaottelua. Hän kuului joukkuueen kokoonpanoon vuoden 2016 EM-kilpailuissa ja pelasi turnauksessa yhden ottelun.

## Lähteet

## Aiheesta muualla
Roy Aitken

**Robert Sime ”Roy” Aitken** (s. 24. marraskuuta 1958 Irvine) on skotlantilainen jalkapallovalmentaja ja ammattilaisuransa päättänyt pelaaja, jonka pelipaikka oli keskuspuolustaja. Aitken liittyi pelaajana Skotlannin A-maajoukkueeseen syyskuussa 1979 ja pelasi 57 virallista maaottelua, joissa hän teki yhden maalin. Hän edusti maataan MM-kilpailuissa 1986 ja 1990.

## Lähteet

## Aiheesta muualla
Gloria Vilperum

**Gloria Vilperum** on Vilperin Perikunnan ensimmäinen albumi, joka on julkaistu vuonna 1992 Selecta-levymerkillä.
 
## Kappaleet

## Lähteet

## Aiheesta muualla
*
Spellcasting 101: Sorcerers Get All the Girls

**Spellcasting 101: Sorcerers Get All the Girls** on Legend Entertainmentin kehittämä ja julkaisema seikkailupeli, joka on julkaistu vuonna  DOSille.

## Pelaaminen
Pelin päähenkilö Ernie Eaglebeak aloittaa magian opiskelun koulussa ja pelin jaksot vastaavat lukuvuotta. Peli on ensimmäinen, jossa käytetään Legend Entertainmentin tekstiseikkailujen käyttöliittymää: tekstinäytön ja tekstiparserin lisäksi näytöllä on kuva pelikohtauksesta sekä luettelo parserin ymmärtämistä verbeistä ja kompassi suuntaa varten. Peli keskittyy huumoriin ja hauskoihin kohtauksiin, mutta sisältää tarinan vaikka huumori on ydinasia. Pelissä voi valita "tuhman" moodin, jossa on enemmän erotiikkaa, mutta hahmojen kuvat eivät koskaan näytä muuta kuin alusvaatteisillaan olevia henkilöitä. Tekstikuvaukset voivat mennä kohtauksissa pidemmälle. Pelissä on myös umpikujia, mutta perua voi kerran, jonka vuoksi usein tallentaminen on olennaista.

## Lähteet

## Aiheesta muualla
*
Villons-les-Buissons

**Villons-les-Buissons** on kunta Luoteis-Ranskassa Calvadosin departementissa Normandian alueella. Se sijaitsee noin yhdeksän kilometriä Caen kaupungista luoteeseen.

Kunta koostuu kahdesta kylästä, Les Buissons ja Villons, jotka yhdistettiin yhdeksi kunnaksi vuonna 1794.

Villons-les-Buissons on toisen maailmansodan aikana tehdyn Normandian maihinnousun välittömässä läheisyydessä. Se sijaitsi Juno-sektorilla, jonne kanadalaiset North Nova Scotia Highlanders -joukot tekivät maihinnousun illalla 6. kesäkuuta 1944. Kunnan alueelle perustettiin B16-lentotukikohta 132 hävittäjäpommittajan laivueelle. Mukana oli myös norjalaisia hävittäjiä, ja sen kunniaksi pystytettiin muistomerkki Norjan kuningas Olavi V:n läsnä ollessa 7. kesäkuuta 1984.

Kunnan keskustassa oleva Saint-Pierren kirkko on rakennettu 1200- ja 1300-luvuilla.

## Lähteet

## Aiheesta muualla
Anisy

**Anisy** on kunta Luoteis-Ranskassa Calvadosin departementissa Normandian alueella. Se sijaitsee noin yhdeksän kilometriä Caen kaupungista luoteeseen.

Kirkon kolmiosainen keskilaiva ja kuori rakennettiin 1000- ja 1100-luvuilla. 1300-luvulla kirkkoon lisättiin teräväkärkiset ikkunat. Kirkon portaali on tyyliltään romaaninen, jota koristavat pylväät, joissa on kapiteelit sekä sahalaitaisilla nauhoilla koristeltu kaari. Pääalttarin barokkityylinen alttaritaulu on 1100-luvulta. Kirkko on listattu historialliseksi muistomerkiksi vuonna 1927.

## Lähteet

## Aiheesta muualla
Peter Houston

**Peter Houston** (s. 19. heinäkuuta 1958 Baillieston) on skotlantilainen jalkapallovalmentaja ja ammattilaisuransa päättänyt pelaaja, jonka pelipaikka oli hyökkääjä. Hän edusti pelaajana useita skotlantilaisseuroja. Viimeisimpänä Houston toimi Skotlannin alle 21-vuotiaiden maajoukkueen apulaisvalmentajana vuonna 2023.

## Lähteet

## Aiheesta muualla
Bryan Gunn

**Bryan James Gunn** (s. 22. joulukuuta 1963 Thurso) on skotlantilainen jalkapallovalmentaja ja ammattilaisuransa päättänyt maalivahti.

Gunn aloitti pelaajauransa Aberdeen FC:n alle 20-vuotiaiden joukkueessa, kunnes liittyi tammikuussa 1982 edustusjoukkueeseen. Hän pelasi siinä neljä vuotta ja voitti UEFA Super Cupin kaudella kaudella 1983–1984 ja Skotlannin cupin 1985–1986. Vuodet 1986–1998 Gunn pelasi englantilaiselle Norwich Citylle. Uransa viimeisen vuoden hän edusti kotimaansa Hiberniania. Kaikki kilpailut mukaan luettuina Gunn torjui seuraurallaan palloa 527 kertaa ja pelasi 115 nollapeliä.

Gunn pelasi ennen Skotlannin A-maajoukkuetta neljä ottelua maan alle 20-vuotiaiden joukkueessa ja yhdeksän ottelua maan alle 21-vuotiaiden joukkueessa. A-maajoukkueeseen hän liittyi toukokuussa 1990 ja pelasi kuusi virallista maaottelua. Hän kuului joukkuueen kokoonpanoon vuoden 1990 MM-kilpailuissa, mutta ei pelannut turnauksessa otteluakaan.

Gunn on valmentanut viimeisimpänä Norwich Cityä, jonka kanssa hänen sopimuksensa loppui vuonna 2009.

## Lähteet
2010 GB174

**** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään  astronomisen yksikön päässä ja etäisimmillään  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .

Kohde on irrallisen kiekon kohde. Kohde saattaa olla kääpiöplaneetta.

## Lähteet
Colomby-Anguerny

**Colomby-Anguerny** on kunta Luoteis-Ranskassa Calvadosin departementissa Normandian alueella. Se sijaitsee noin kymmenen kilometriä Caen kaupungista luoteeseen.

Kaksi kuntaa Anguerny ja Colomby-sur-Thaon yhdistyivät 1. tammikuuta 2019 muodostaen Colomby-Anguernyn kunnan.

Kunta on toisen maailmansodan aikana tehdyn Normandian maihinnousun välittömässä läheisyydessä. Se sijaitsee Juno-sektorilla, jonne liittoutuneet tekivät maihinnousun Bernières-sur-Merin kaupunkiin 6. kesäkuuta 1944. Maihinnousun jälkeen liittoutuneilla oli ensin poistettava vihollinen Bernières-sur-Merin, Bény-sur-Merin ja Baslyn kylistä ja pystytettävä leiri Anguernyyn odottamaan miehittäjän mahdollista vastahyökkäystä, joka väistämättä tapahtuu 6. ja 7. kesäkuuta välisenä yönä. Kylillä oli koodinimet Alma (Bernières-sur-Mer), Alepo (Bény-sur-Mer), Egypt (Basly) ja Arabia (Anguerny). Eteneminen sujui suunnitelmien mukaan, mutta vaati suuria tappioita. Myös saksalaiset kärsivät suuret mies- ja kalustotappiot.

## Lähteet

## Aiheesta muualla
Eustachio Romano

**Eustachio Romano** (n. 1470 – 1525 tai myöhemmin) oli italialainen renessanssiajan säveltäjä.

G. G. Pasoti kustansi Romanon teoksen *Musica duorum* (1521), joka on ensimmäinen tiedossa oleva painettu soitinkokoonpanolle sävelletyn musiikin kokoelma. Se sisältää 45 duokappaletta. Romano sävelsi myös frottoloita ja lyhyempiä canzoneja. Hänen musiikkiaan on levytetty Chandos- ja Tactus-levymerkeille.

## Lähteet
Denise O’Sullivan

**Denise Rebecca O’Sullivan** (s. 4. helmikuuta 1994 Cork) on irlantilainen jalkapalloilija, pelipaikaltaan keskikenttäpelaaja.

O’Sullivan edusti Irlannissa Peamount Unitedia ja Cork Cityä. Hän pelasi vuosina 2013–2016 Skotlannissa Glasgow Cityn joukkueessa. Hän siirtyi maaliskuussa 2016 Yhdysvaltoihin ja edusti ensin runsaan vuoden ajan Houston Dashia. Hän on heinäkuusta 2017 alkaen edustanut North Carolina Couragea. Hän on välillä pelannut lainalla Australiassa Canberra Unitedin ja Western Sydney Wanderersin joukkueissa sekä Englannissa Brighton & Hove Albionin joukkueessa. Hän on voittanut Skotlannin liigamestaruuden vuosina 2013, 2014 ja 2015 sekä Pohjois-Amerikassa NWSL-liigan mestaruuden vuosina 2018 ja 2019.

O’Sullivan pelasi Irlannin maajoukkueessa seitsemäntenä irlantilaisnaisena sadannen maaottelunsa huhtikuussa 2023. Hän pelasi MM-kilpailuissa 2023 täydet minuutit joukkueensa kaikissa kolmessa ottelussa sen pelatessa ensi kertaa arvokilpailuissa.

## Lähteet
Karenia mikimotoi

**Karenia mikimotoi** on myrkyllinen panssarisiimaeliö.

Karenia mikimotoi on litteä pitkulainen yksisoluinen eliö. Se on 18–37 μm pitkä ja  14–35 μm leveä. Se on yhteyttävä laji, jolla on useita soikeita tai pyöreitä kellertävänruskeita viherhiukkasia. Suuri soikea tuma sijaitsee vasemmassa lohkossa.

*Karenia mikimotoi* on melko yleinen. Sitä on tavattu eri puolilla maailmaa. Sen massaesiintymiset muistuttavat "leväkukintaa" kun merivesi on poikkeuksellisen lämmin ja kun vedessä on paljon ravinteita. Niihin voi kuolla lukuisia eläimiä.

Laji kuvattiin ensimmäisen kerran Japanissa vuonna 1935, ensimmäinen havainto Atlantilta on vuodelta 1957 Yhdysvaltojen itärannikolta, ja vuonna 1966 se kukki Norjan rannikolla. Se näyttää levinneen painolastiveden mukana ja on nyt merkittävä leväkukintojen aiheuttaja kaikkialla maailmassa. Vuonna 2005 valtava kukinta Irlannin länsirannikon edustalla peitti satoja neliökilometrejä rannikkovesiä ja aiheutti merkittäviä kalojen, äyriäisten ja muiden eläinten kuolemia.
 
## Lähteet

## Aiheesta muualla
* Laji.fi: ''Karenia mikimotoi''
* UniProt: Taxonomy - ''Karenia mikimotoi'' 
* Global Biodiversity Information Facility (GBIF): ''Karenia mikimotoi''
Courtney Brosnan

**Courtney Elizabeth Brosnan** (s. 10. marraskuuta 1995 Short Hills, New Jersey, Yhdysvallat) on yhdysvaltalais-irlantilainen jalkapalloilija, pelipaikaltaan maalivahti.

Brosnan edusti Yhdysvaltojen yliopistosarjoissa Syracusen yliopiston joukkuetta vuosina 2014–2017. Hän siirtyi vuonna Ranskaan, jossa hän edusti Croix de Savoie Ambillyä ja Le Havrea. Hän edusti kausina 2019–2021 englantilaisseura West Ham Unitedia, jossa hän pelasi 16 Superliigan ottelua. Hän siirtyi kesällä 2021 Evertoniin, jossa hän on pelannut neljän kauden aikana 59 superliigaottelua.

Brosnan edusti Irlannin alle 17- ja alle 19-vuotiaiden maajoukkueita. Hän on pelannut Irlannin naisten maajoukkueessa yli 40 maaottelua. Hän pelasi MM-kilpailuissa 2023 ykkösmaalivahtina joukkueensa kaikki kolme ottelua sen pelatessa ensi kertaa arvokilpailuissa.

## Lähteet
Piikkilehvähevonen

**Piikkilehvähevonen** (*Haliichthys taeniophorus*) on merineuloihin kuuluva kalalaji. Lajia tavataan lämpimistä vesistä indopasifiselta merialueelta.

## Koko ja ulkonäkö
Piikkilehvähevonen voi kasvaa noin 30 cm pitkäksi. Laji on ruumiinrakenteeltaan hyvin pitkänomainen ja sen kuono on hyvin pitkä ja putkimainen. Kalan ruumista suojaavat luulevyt, joissa on piikkejä ja harjanteita. Päässä ja ruumiissa on myös levää muistuttavia ihosta muodostuneita ulokkeita. Täysikasvuisilla piikkilehvähevosilla ei ole pyrstöevää, mutta ne kykenevät tarttumaan pyrstöllä ympäristöönsä. Piikkilehvähevosten väri vaihtelee vihreästä punaruskeaan ja yläruumiissa voi olla tummia raitoja.

## Levinneisyys ja elintavat
Piikkilehvähevosta tavataan Länsi-Australian pohjoisosista Uuden-Guinean eteläosiin ja paikoitellen Uuden-Guinean pohjoisrannikolta. Laji elää levien seassa, koralliriutoilla ja meriheiniä kasvavilla alueilla. Sen ravintoa ovat pienet äyriäiset. Muille merihevosille tyypillisesti piikkilehvähevoskoiraalla on munapussi, johon naaras asettaa hedelmöittyneet mätimunat. Koiras kantaa munia pussissaan, kunnes niistä kuoriutuu eläviä poikasia. Kalalla voi olla useita satoja poikasia kerrallaan.

Piikkilehvähevosia voidaan pitää yleisöakvaarioissa.

## Lähteet
Tite (valmentaja)

**Adenor Leonardo Bacchi** (s. 25. toukokuuta 1961 Caxias do Sul), joka tunnetaan nimellä **Tite**, on brasilialainen jalkapallovalmentaja ja ammattilaisuransa päättänyt pelaaja, jonka pelipaikka oli puolustava keskikenttäpelaaja. Hän on pituudeltaan 184-senttimetrinen. Hänellä on myös Italian kansalaisuus.

Tite vietti koko pelaajauransa kotimaassaan. Hän aloitti Caxiasin alle 20-vuotiaiden joukkueessa, kunnes nousi edustusjoukkueeseen vuosiksi 1978–1983. Hänen muut seuransa olivat Esportivo, Portuguesa, Guarani ja uuedstaan Esportivo.

Tite aloitti valmentajana 1990 ja on sittemmin edustanut lukuisia seuroja. Hän on valmentanut Brasilian maajoukkuetta MM-kilpailuissa vuosina 2018 ja 2022. Hän voitti joukkueen kanssa vuoden 2019 Copa Américan.

Seurajoukkueita valmentaessaan Tite on saavuttanut kahdesti Brasilian mestaruuden, molemmat Corinthiansin joukkueessa kausina 2010–2011 ja 2014–2015. Hän voitti joukkueen kanssa myös seurajoukkueiden MM-kilpailut 2012–2013. Tite on voittanut muiden joukkueiden kanssa myös useita muita pokaaleja.

Tite on valmentaut viimeisimpänä Flamengon joukkuetta, jonka kanssa hänen sopimuksensa päättyi syyskuussa 2024. Hän jäi valmentajatehtävistään tauolle huhtikuussa 2025.

## Lähteet

## Aiheesta muualla
Halkolampi

**Halkolampi** voi tarkoittaa:
* Halkolampi, järvi Espoossa
* Halkolampi, järvi Juuassa
* Halkolampi, järvi Kemijärvellä
* Halkolampi, järvi Keuruulla
* Halkolampi, järvi Kuhmossa
* Halkolampi, järvi Kuopiossa
* Halkolampi, järvi Paltamolla
* Halkolampi, järvi Ristijärvellä
* Halkolampi, järvi Tohmajärvellä
* Halkolampi, järvi Ähtärissä
Amor Gitano

**Amor Gitano** on meksikolaisen laulaja Alejandro Fernándezin ja yhdysvaltalaisen laulaja Beyoncén duetto. Beyoncé kirjoitti kappaleen Reyli Barban ja Jaime Floresin kanssa. ”Amor Gitano” toimii telenovelan *[[Zorro – miekka ja ruusu]]* tunnuskappaleena ja se julkaistiin sarjan ensimmäisen jakson yhteydessä 12. helmikuuta 2007.

Kappale oli Yhdysvaltain Latin pop -listan sijalla 23. Espanjassa ”Amor Gitano” on myynyt moninkertaista platinaa ja on yksi kaikkien aikojen myydyimmistä singleistä Espanjassa. Kappaleesta tuli Beyoncén toinen listaykkönen maassa ja pysyi singlelistan kärjessä 13 viikkoa. 

## Lähteet
Lianhuo-moottoritie

**Lianhuo-moottoritie, G30** (), on Kiinan moottoritie. Tie kulkee Jiangsun Lianyungangista Xinjiangin Khorgasiin Kazakstanin rajalle. Tien pituus on 4 242 kilometriä, mikä tekee siitä Kiinan pisimmän moottoritien. 

## Lähteet
Pohjois-Irlannin mestaruussarja

**Pohjois-Irlannin mestaruussarja** () on Pohjois-Irlannin jalkapallon toiseksi korkein sarjataso. Sarjassa pelaa 12 joukkuetta ja siitä voi nousta Pohjois-Irlannin valioliigaan ja pudota NIFL Premier Intermediate Leagueen. Kausi kulkee elokuusta huhtikuuhun.

## Lähteet
Dreams on Toast

**Dreams on Toast** on The Darknessin kahdeksas studioalbumi, joka julkaistiin 28. maaliskuuta 2025.
## Kappaleet
# 
# 
# 
# 
# 
# 
# 
# 
# 
# 

## Arvostelut
* *[[Soundi]]*: 

## Lähteet
OneWeb

**OneWeb** on ranskalaisen Eutelsat-yhtiön matalalla Maan kiertoradoilla (LEO) sijaitseva laajakaistayhteyksiä tarjoava satelliittikonstellaatio. 

Yhtiön tietoliikennesatellitit käyttävät noin 1&nbsp;200 kilometrin korkeudella olevia lentoratoja, kierrosaika on noin 109 minuuttia. Satelliitit on ryhmitelty 12 ratatasoon, joiden inklinaatio on 87 astetta. Satelliittien laukaisu aloitettiin 27. helmikuuta 2019, jolloin avaruuteen laukaistiin kuusi ensimmäisen satelliittisukupolven satelliittia (OneWeb 0001–0006). Lokakuussa 2024 tapahtui jo 20. laukaisu, joka vei kiertoradalleen 20 satelliittia (OneWeb 0616–0635). Tämä tarkoitti, että suunniteltu 648 satelliitin konstellaatio oli jo lähes valmis. 

OneWeb-satelliittiyhtiö perustetti yrittäjä Greg Wyler alkujaan nimellä **WorldVu**. Yhtiöllä on sen historian aikana ollut useita omistajia ja se ehti tehdä myös konkurssin ennen nykyisen, tietoliikennesatelliiteistaan tunnetun Eutelsatin tulemista yhtiön pääomistajaksi.

## Lähteet

## Aiheesta muualla

* OneWeb-satelliittikonst esitytelyvideo  (oneweb.net)
Lauritsalan Visa

**Lauritsalan Visa** (lyh. **LaVi**) on vuonna 1902 perustettu lappeenrantalainen urheiluseura. Seuran lajivalikoimaan kuuluvat nykyisin tanssi ja kaukalopallo. LaVi on pelannut kaukalopallossa SM-sarjassa. Aikaisemmin seuran lajivalikoimaan ovat kuuluneet myös hiihto, voimistelu, yleisurheilu ja pesäpallo. Pesäpallossa Lauritsalan Visa on pelannut toiseksi korkeimmalla sarjatasolla Suomensarjassa vuonna 1949.

## Katso myös
* Lappeenrannan urheilu

## Lähteet
Oskar Nedbal

**Oskar Nedbal** (26. maaliskuuta 1874 Tábor – 24. joulukuuta 1930 Zagreb) oli tšekkiläinen säveltäjä, alttoviulisti ja kapellimestari.

Nedbal oli kulttuurivaikuttaja Karel Nedbalin poika. Prahassa suorittamiensa konservatorio-opintojen aikana hän teki säännöllisesti yhteistyötä isänsä perustaman filharmoniaseuran kanssa. Nedbal oli Antonín Dvořákin oppilas. Hän sai 1890-luvulla mainetta Böömiläisen kvartetin alttoviulistina. Nedbal työskenteli vuosina 1906–1918 Tonkünstler-orkesterin kapellimestarina. Hän teki yhteistyötä myös Tšekin filharmonisen orkesterin ja monien ulkomaisten teatteri- ja sinfoniaorkestereiden kanssa. Hän johti vuoden 1923 jälkeen Slovakian kansallisteatteria Bratislavassa.

Nedbalin sävellyksistä tunnetuimmiksi tulivat näyttämöteokset, kuten baletit ja operetit. Lisäksi hänen tuotantoonsa kuuluu muun muassa lauluja, kamarimusiikkia ja orkesteriteoksia. Nedbal teki itsemurhan vuonna 1930. Hänen mukaansa on nimetty Kansainvälinen Oskar Nedbal -alttoviulukilpailu.

## Lähteet
Luettelo Turun entisistä julkisista patsaista ja muistomerkeistä

Tässä luettelossa on lueteltu **Turun julkisilla paikoilla olleita patsaita ja muistomerkkejä**, jotka ovat tuhoutuneet, poistettu pysyvästi, varastettu, varastoitu pidemmäksi aikaa tai toistaiseksi, siirretty sisätiloihin tai johonkin muuhun kuntaan.

## Luettelo

## Katso myös
* Luettelo Turun julkisista taideteoksista ja muistomerkeistä
* Luettelo Turun muistolaatoista

## Huomautuksia

## Lähteet
* Turun opaskartta, jossa kaupunginosat

### Viitteet
Jukka Koivumäki

**Veikko Juhani ”Jukka” Koivumäki** (9 helmikuuta 1930 Veteli – 22. helmikuuta 2012) oli suomalainen kestävyysjuoksija, jonka parhaat vuodet olivat 1950-luvun lopulla.

Vetelin Urheilijoita koko uransa edustanut Jukka Koivumäki nousi kotimaakuntansa Keski-Pohjanmaan kestävyysjuoksun kärkimieheksi vuoden 1955 aikana. Saman vuoden Kalevan kisoissa hän saavutti 5&nbsp;000 metrillä 5. sijan. Seuraavan vuoden Kalevan kisoissa hän johti vaikeissa oloissa juostua kisaa rohkeasti alkuvaiheessa loppusijoituksen ollessa 7. Vuoden 1956 ratatulokset jäivätkin hänen uransa parhaiksi. Maastojuoksun SM-kisoissa hän oli vuonna 1954 lyhyellä matkalla 14., vuonna 1955 pitkällä matkalla 8. Huippuvuodeksi hänen urallaan maastossa oli vuosi 1957, jolloin hän oli pitkällä matkalla SM-pronssilla Erkki Rantalan voittaessa. Maastossa hän oli vuonna 1959 SM-pronssia saavuttaneessa pitkän matkan Vetelin Urheilijoiden joukkueessa, jossa hänen lisäkseen maratonilla tunnettu Paavo Kotila ja velipoika Pauli Koivumäki.

Kansainvälisesti suurimmat menestykset Jukka Koivumäki saavutti 1950-luvun lopulla maratonilla. Vuoden 1958 SM-maratonilla hän sijoittui seitsemänneksi Olavi Mannisen voittaessa. Seuraavat kaksi kautta olivat hänen urheilu-uransa parhaat maratonvuodet. Elokuun lopulla 1959 hän sijoittui SM-maratonilla neljänneksi Eino Oksasen voittaessa. Vielä samana syksynä lokakuun lopussa Koivumäki oli mukana suomalaistriossa Oksasen ja Kotilan kanssa osallistumassa Ateenan maratonille. Oksanen voitti kisan, Koivumäki oli kolmas ja Kotila neljäs. Keväällä 1960 Koivumäki oli Paavo Oksasen kanssa mukana Bostonin maratonilla. Maanmies ja seuratoveri Kotila otti kisassa voiton, ja Koivumäki sijoittui viidenneksi. Vuoden 1960 SM-maratonilla, samalla karsinta Rooman olympialaisiin, Koivumäki oli neljäs Oksasen, Mannisen ja Viskarin jälkeen. Kolmikko valittiin olympiaedustajiksi Rooman olympialaisiin.

Jukka Koivumäki jatkoi uraansa vielä 1960-luvun alussa juosten muutamia ratajuoksuja 5&nbsp;000 ja 10&nbsp;000 metrillä uran päättyessä vuonna 1963.

### Viitteet
East Kilbride

**East Kilbride** on Etelä-Lanarkshiren suurin kaupunki. Siinä on noin 76 000 asukasta.

Se oli Skotlannin ensimmäinen toisen maailmansodan jälkeen suunniteltu uusi asuinalue, joka rakennettiin vanhan East Kilbriden maalaiskylän ympärille helpottamaan läheisen Glasgowin kasvupainetta. Nimi viittaa varhaiseen kelttiläiseen yhteyteen St. Briden (Brigitin) kanssa.

## Lähteet

## Aiheesta muualla
Viron puolustusvoimien sotilastiedustelukeskus

**Viron puolustusvoimien sotilastiedustelukeskus** () on Viron puolustusvoimien alainen yksikkö, joka vastaa sotilastiedustelusta ja siihen liittyvistä tehtävistä. Keskus toimii osana Viron puolustusvoimien pääesikuntaa ja sen päätehtävänä on kerätä, analysoida ja raportoida sotilaallista tilannetietoa, joka tukee Viron kansallista turvallisuutta ja puolustuskykyä.

Sotilastiedustelukeskus on keskeinen osa Viron puolustusvoimien strategista ja operatiivista toimintaa, ja se toimii tiiviissä yhteistyössä Naton ja muiden liittolaisten tiedusteluorganisaatioiden kanssa. Sotilastiedustelukeskuksen nykyinen komentaja on Ants Kiviselg.

## Historia
Viron puolustusvoimien sotilastiedustelu sai alkunsa Viron itsenäistyttyä uudelleen vuonna 1991. Neuvostoliiton miehityksen päätyttyä Viro ryhtyi rakentamaan omia puolustusvoimiaan, ja samalla kasvoi tarve kansalliselle sotilastiedustelulle. Tämän seurauksena perustettiin tiedusteluosasto nimeltä **S2**, joka liitettiin hallituksen määräyksellä Viron puolustusvoimien pääesikuntaan 2. joulukuuta 1991.

Vuonna 1997 osasto siirtyi Weizenbergin kampukselle. Hallituksen maaliskuussa 1998 antaman määräyksen perusteella perustettiin sotilastiedustelupataljoonan kehitystyöryhmä, jonka tehtävänä oli luoda yhtenäinen sotilastiedustelupalvelu. Vuoteen 1999 mennessä pataljoona oli muodostettu. Viron puolustusvoimien pääesikunnan tiedusteluosasto ja sotilastiedustelupataljoona sijaitsivat samassa tukikohdassa, ja molempia johti sama päällikkö, majuri Riho Ühtegi. Nimi **S2** muutettiin vuonna 1997 muotoon **G2** ja vuonna 2000 edelleen muotoon **J2**.

Vuoteen 2006 mennessä yksiköt saivat eri komentajat: majuri Riho Ühtegi jatkoi sotilastiedustelupataljoonan komentajana, ja everstiluutnantti Risto Lumi nimitettiin J2:n komentajaksi.

Vuonna 2014 sotilastiedustelupataljoonan ja Viron puolustusvoimien pääesikunnan tiedusteluosaston toiminnot yhdistettiin, ja perustettiin yhteinen Viron puolustusvoimien sotilastiedustelukeskus.

Keskuksen merkitys on kasvanut erityisesti Venäjän lisääntyneen geopoliittisen aktiivisuuden ja Ukrainan sodan myötä. Yksi Viron sotilastiedustelun merkittävimmistä saavutuksista oli varhainen havainto Venäjän aikomuksesta liittää Krim vuonna 2014. Viro varoitti Ukrainaa hyökkäyksen uhatessa, mikä osoitti sen tiedustelutoiminnan tehokkuuden ja kyvyn ennakoida kehityskulkuja.

## Tehtävät
Sotilastiedustelukeskuksen päätehtävät voidaan jakaa seuraaviin osa-alueisiin:

# **Tiedonkeruu** Keskus kerää tietoa Viron lähialueiden sotilaallisesta tilanteesta, mukaan lukien naapurimaiden sotilaalliset toimet ja mahdolliset uhat. Tämä sisältää signaalitiedustelun (SIGINT), avoimien lähteiden tiedustelun (OSINT) sekä muun tiedustelutiedon hankinnan.
# **Yhteistyö** Keskus tekee tiivistä yhteistyötä Naton tiedusteluorganisaatioiden, kuten Naton tiedustelufuusiokeskuksen (NATO Intelligence Fusion Centre), sekä muiden liittolaisten kanssa.
# **Kyber- ja hybridiuhkien seuranta** Nykyaikaisessa turvallisuusympäristössä keskus seuraa myös kyberuhkia ja hybridisodankäyntiin liittyviä toimia, jotka voivat vaikuttaa Viron turvallisuuteen.

## Lähteet
Robert Vepsäläinen

**Robert Vepsäläinen** (26. heinäkuuta 1875 Muuruvesi – 8. syyskuuta 1939 Kivijärven sairaala) oli suomalainen vanhoillislaestadiolaisen herätysliikkeen maallikkosaarnaaja.

Robert Vepsäläinen kävi Muuruvedellä räätälinopin ja muutti jo nuorena Kuopioon ja sieltä vuonna 1902 Kajaaniin. Kajaanissa hän omisti 20 vuoden ajan aikoinaan tunnetun vaatturiliikkeen. Vepsäläinen liittyi vanhoillislaestadiolaiseen herätysliikkeeseen 21-vuotiaana ja ryhtyi päätoimiseksi saarnaajaksi vuoden 1910 tienoilla. Hän toimi seurapuhujana vanhoillislaestadiolaisen herätysliikkeen piirissä Suomessa ja kävi usein saarnamatkoilla Ruotsin ja Norjan puolella sekä kolme eri kertaa Yhdysvalloissa. Vepsäläinen kuului Kajaanin kaupunki- ja maaseurakunnan kirkkovaltuustoon ja Kajaanin Rauhanyhdistyksen talon rakennustoimikuntaan. Suomen sisällissodassa hän otti osaa valkoisten rintamantakaiseen vartio- ja huoltotoimintaan.

Vepsäläinen kuoli 64-vuotiaana syyskuun alussa 1939 Kivijärvellä ollessaan saarnamatkalla.

## Lähteet
Lønstrup

**Lønstrup** on taajama Hjørringin kunnassa Tanskassa. Taajamassa oli 545 asukasta vuoden 2025 alussa.

## Väestökehitys

## Lähteet

## Aiheesta muualla
Sønder Rubjerg

**Sønder Rubjerg** on entinen  taajama Hjørringin kunnassa Tanskassa. Taajamassa oli 202 asukasta vuoden 2022 alussa.

## Väestökehitys

## Lähteet

## Aiheesta muualla
Daniel Colindres

**Daniel Colindres Solera** (s. 10. tammikuuta 1985 Alajuela) on costaricalainen jalkapalloilija, joka pelaa hyökkääjän pelipaikalla. Hän on pituudeltaan 180-senttimetrinen ja on edustanut seuratasolla vuodesta 2025 Costa Rican pääsarjassa Liga FPD:ssä pelaavaa Puntarenasia.

Colindres pelasi Costa Rican A-maajoukkueessa vuodet 2011–2018. Sinä aikana hän pelasi 17 virallista maaottelua, joissa hän ei tehnyt maaleja. Hän kuului joukkueen kokoonpanoon vuoden 2018 MM-kilpailuissa, jossa hän pelasi kahdessa ottelussa.

## Lähteet

## Aiheesta muualla
Anders Rydberg

**Anders Rydberg** (3. maaliskuuta 1903 Göteborg – 26. lokakuuta 1989) oli ruotsalainen jalkapallomaalivahti.

Rydberg edusti seuraurallaan muun muassa 14 vuotta IFK Göteborgiä. Hän voitti joukkueessa Ruotsin pääsarjamestaruuden kaudella 1935. Rydberg liityi Ruotsin maajoukkueeseen kesäkuussa 1927 ja pelasi 24 virallista maaottelua. Hän kuului joukkueen kokoonpanoon vuoden 1934 MM-kilpailuissa, jossa hän pelasi kaksi ottelua.

## Lähteet

## Aiheesta muualla
Sven Andersson (jalkapalloilija)

**Sven Oskar Albin Andersson** (14. helmikuuta 1907 Össeby-Garn – 30. toukokuuta 1981) oli ruotsalainen jalkapalloilija, joka pelasi puolustajan pelipaikalla.

Andersson edusti seuraurallaan muun muassa 13 vuotta kotimaansa AIK Fotbollia. Hän voitti sen kanssa Ruotsin pääsarjamestaruuden kausina 1932 ja 1937. Andersson liittyi Ruotsin maajoukkueeseen kesäkuussa 1930. Hän pelasi 27 virallista maaottelua ja teki niissä kolme maalia. Hän kuului joukkueen kokoonpanoon vuoden 1934 MM-kilpailuissa, jossa hän pelasi kaksi ottelua.

## Lähteet
Helge Jordal

**Helge Jordal** (s. 17. helmikuuta 1946 Bergen) on norjalainen näyttelijä ja laulaja. Hän valmistui Norjan valtiollisesta teatterikoulusta vuonna 1971 ja oli vuosina 1972–1977 kiinnitettynä Norjan kansallisteatteriin. Sieltä hän siirtyi neljäksi vuodeksi Hålogalandin teatteriin, ja vuosina 1981–1987 hän näytteli Den Nationale Scenessä, minkä jälkeen hän on työskennellyt vapaana ammatinharjoittajana. Jordalilla on ollut myös merkittäviä televisio- ja elokuvarooleja.
## Rooleja
* *[[Løperjenten]]* (1981) – Sverre
* *[[Orionin vyöhyke]]* (1985) – Tom Jansen

## Lähteet

## Aiheesta muualla